Определение на Съда (шести състав) от 10 октомври 2023 г. (преюдициално запитване от Tribunal Superior de Justicia de la Comunidad Valenciana — Испания) — Adolfo/Direccion000 CB, Alfonso, Álvaro, Fondo de Garantía Salarial (FOGASA)
(Дело C-795/22, Direccion000 и др.)1
(Преюдициално запитване — Членове 53 и 99 от Процедурния правилник на Съда — Социална политика — Защита на безопасността и здравето на работниците — Организация на работното време — Член 31, параграф 2 от Хартата на основните права на Европейския съюз — Директива 2003/88/ЕО — Член 7 — Право на платен годишен отпуск — Парично обезщетение за неизползван отпуск след прекратяването на трудовото правоотношение — Едногодишна погасителна давност — Подходящо уведомяване на работника)
Език на производството: испански
Запитваща юрисдикция
Tribunal Superior de Justicia de la Comunidad Valenciana
Страни в главното производство
Ищец: Adolfo
Ответници: Direccion000 CB, Alfonso, Álvaro, Fondo de Garantía Salarial (FOGASA)
Диспозитив
Член 7 от Директива 2003/88/ЕО на Европейския парламент и на Съвета от 4 ноември 2003 година относно някои аспекти на организацията на работното време и член 31, параграф 2 от Хартата на основните права на Европейския съюз
трябва да се тълкуват в смисъл, че
не допускат национална правна уредба, по силата на която правото на платен годишен отпуск, придобито от работник, се погасява по давност с изтичането на една година, считано от края на референтния годишен период, за който се полага отпускът, когато работодателят не му е осигурил възможност действително да упражни това право, включително в случаите, когато посоченият работник е пропуснал преди прекратяването на трудовото правоотношение да задейства процедура, която води до прекъсване на давностния срок.
____________
1 Дата на подаване: 30.12.2022 г.